་མ་ལ་སོགས་པའི་ལྷ་མོ་རྣམས་ཀྱིས་ཕྱིའི་མཆོད་པས་མཆོད། མདུན་དུ་ནང་མཆོད་འདུ་བྱས་ལ། དེ་ཉིད་ལ་རྡོ་རྗེའི་རྩེས་གཏོར་ཞིང་། རཱ་ཛ་ཀཱིའི་སྔགས་ཀྱིས་བསང་། སྭཱ་བྷཱ་ཝས་སྦྱང་། སྟོང་པའི་ངང་ལས་ཡཾ་ལས་རླུང་གི་དཀྱིལ་འཁོར་གཞུའི་དབྱིབས་ཅན་བ་དན་གྱིས་མཚན་པ། དེའི་སྟེང་དུ་རཾ་ལས་མེའི་དཀྱིལ་འཁོར་གྲུ་གསུམ་དམར་པོ་འབར་བས་མཚན་པ། དེའི་སྟེང་དུ་ཨ་ལས་པདྨའི་སྣོད་ཡངས་ཤིང་རྒྱ་ཆེ་བ་དུམ་བུ་གཅིག་པ། ཕྱི་དཀར་ལ་ནང་དམར་བ་དཔྲལ་བ་རང་ལ་བསྟན་པའི་དབུས་སུ་ཧཱུྃ་ལས་དྲི་ཆུ། ཤར་དུ་ཨོཾ་ལས་དྲི་ཆེན། བྱང་དུ་ཁཾ་ལས་ཤ་ཆེན། ནུབ་ཏུ་ཨཱཾ་ལས་བྱང་སེམས། ལྷོར་ཏྲཱཾ ལས་རཀྟ། ཤར་ལྷོར་ལཾ་ལས་བ་ལང་གི་ཤ། ལྷོ་ནུབ་ཏུ་མཱཾ་ལས་ཁྱིའི་ཤ །ནུབ་བྱང་དུ་པཱཾ་ལས་རྟའི་ཤ །བྱང་ཤར་དུ་ཏཱྃ་ལས་གླང་པོ་ཆེའི་ཤ ། དབུས་སུ་བྃ་ལས་མིའི་ཤ་རྣམས་རང་རང་གི་ས་བོན་གྱིས་མཚན་པར་བསམ། རང་གི་ཐུགས་ཀ་ནས་འོད་འཕྲོས་པས་རླུང་གི་བ་དན་ལ་ཕོག །རླུང་གཡོས། མེ་སྦར། ཐོད་པ་བསྲོས་པས་རྫས་རྣམས་འོད་དུ་ཞུ་བ་ལས་ཁ་དོག་དམར་པོར་གྱུར། དེའི་སྟེང་དུ་ཧཱུྃ་དཀར་པོ་ལས་ཁ་ཊྭཱཾ་ག་དཀར་པོ་མགོ་བོ་ཐུར་དུ་བསྟན་པ། དེ་འོད་དུ་ཞུ་ནས་བདུན་རྩི་ལ་ཐིམ་པས་མདོག་དཀར་བ། བསིལ་བའི་རྣམ་པ་ཅན་དུ་གྱུར། དེའི་སྟེང་དུ་ཨོཾ་ཨ་ཨཱ་སོགས་ཀྱི་མཐར་ཧཱུྃ་ཧཱུྃ་ཕཊ་དང་། ཨོཾ་ཀ་ཁ་སོགས་ཀྱི་མཐར། ཧཱུྃ་ཧཱུྃ་ཕཊ་རྣམས་ཀྱིས་གཡས་གཡོན་དུ་བསྐོར་བར་བསམ། དེ་གཉིས་འདུས་པ་ལས་བྱུང་བའི་ཨོཾ་ཨཱཿཧཱུྃ་གི་ཡི་གེ་གསུམ་སྟེང་ནས་སྟེང་དུ་བརྩེགས་པ། དེ་ལས་འོད་འཕྲོས་པས་དེ་བཞིན་གཤེགས་པ་ཐམས་ཅད་ཀྱི་ཐུགས་ཀ་ནས་ཡེ་ཤེས་ཀྱི་བདུད་རྩི་སྤྱན་དྲངས་ཏེ་ཡི་གེ་གསུམ་ལ་ཐིམ། དེ་རྣམས་རིམ་པ་བཞིན་ཐོད་པའི་ནང་དུ་ལྷུང་བས་ཐམས་ཅད་གཉིས་སུ་མེད་པར་གྱུར་ནས།ཁ་དོག་དྲི་རོ་ནུས་པ་ཕུན་སུམ་ཚོགས་པ་བདུད་རྩིའི་རྒྱ་མཚོ་ཆེན་པོར་གྱུར་པར་བསམས་ལ། གཡོན་པའི་མཐེབ་སྲིན་གྱིས་དཀྲུགས་ཤིང་། ཨོཾ་ཨཱཿཧཱུྃ་ཧ་ཧོ་ཧྲཱིཿ ཞེས་བརྗོད་ལ། ལྷ་རྣམས་ཀྱི་ལྗགས་ཧཱུྃ་ལས་བྱུང་བའི་རྡོ་རྗེ་ནས་འབྲས་ཙམ་གྱིས་སྦུ་གུ་ནས་འོད་ཟེར་བྱུང་སྟེ་བདུད་རྩི་གསོལ་བས་མཉེས་པར་བསམས་ཏེ། གཡོན་པའི་མཐེབ་སྲིན་གྱིས་བདུད་རྩི་གཏོར་ཞིང་ལྷ་སོ་སོའི་སྙིང་པོའི་མཐར་འབྲུ་གསུམ་བརྗོད་ཅིང་བདུད་རྩིས་མཆོད། དེ་ནས་ཡབ་ཀྱི་གསང་བའི་གནས་མི་དམིགས་ཏེ་སྟོང་པའི་ངང་ལས་ཧཱུྃ་ལས་བྱུང་བའི་རྡོ་རྗེ་དཀར་པོ་རྩེ་གཅིག་པ། བཾ་ལས་བྱུང་བའི་ནོར་བུ་དམར་པོ་བཾ་སེར་པོས་བུ་ག་བཀག་པ། ཡུམ་གྱི་མཁའ་མི་དམིགས་ཏེ་སྟོང་པའི་ངང་ལས་ཨཱཿལས་པདྨ་དམར་པོ་འདབ་མ་གསུམ་པ་དྱཾ་ལས་བྱུང་བའི་ཟེའུ་འབྲུ་དཀར་པོ་དྱཾ་སེར་པོས་བུ་ག་བཀག་པར་བསམས་ལ། དེ་ནས་ཕན་ཚུན་སྙོམས་པར་ཞུགས་པས་བདག་དང་དཀྱིལ་འཁོར་གྱི་ལྷ་ཐམས་ཅད་མཉེས་པར་གྱུར་པར་བསམས་ལ། ཨོཾ་ཤྲཱི་མ་ཧཱ་སུ་ཁ་བཛྲ་ཧེ་ཧེ་རུ་རུ་ཀཾ་ཨཱ་ཧཱུྃ་ཧཱུྃ་ཕཊ་སྭཱ་ཧཱ། ཞེས་བརྗོད་དེ་ནས། ཨོཾ་ན་མོ་བྷ་ག་ཝ་ཏེ་ཝཱི་རེ་ཤྭ་ཡ་ཧུྃ་ཧཱུྃ་ཕཊ། ཨོཾ་མཧཱ་ཀལྤཱགྣི་སནྣི་བྷ་ཡ་ཧུྃ་ཧཱུྃ་ཕཊ། ཨོཾ་ཛ་ཊཱ་མུ་ཀུ་ཊོཊྐ་ཊཱ་ཡ་ཧུྃ་ཧཱུྃ་ཕཊ། ཨོཾ་དཾཥྚ་ཀ་རཱ་ལོ་གྲ་བྷི་ཥ་ཎ་མུ་ཁཱ་ཡ་ཧུྃ་ཧཱུྃ་ཕཊ། ཨོཾ་ས་ཧཱ་སྲ་བྷུ་ཛ་བྷཱ་སུ་རཱ་ཡ་ཧུྃ་ཧཱུྃ་ཕཊ། ཨོཾ་པ་རཱ་ཤུ་པཱ་ཤོ་དྱ་ཏ་ཤཱུ་ལ་ཁ་ཊྭཱཾ་ག་དྷ་རི་ཎི་ཧུྃ་ཧཱུྃ་ཕཊ། ཨོཾ་བྱ་གྷྲ་ཛི་ནཱམྦ་ར་དྷ་རཱ་ཡ་ཧུྃ་ཧཱུྃ་ཕཊ། ཨོཾ་མ་ཧཱ་དྷུམྦརནྡྷ་ཀ་ར་ཝ་པུ་ཥ་ཡ་ཧུྃ་ཧཱུྃ་ཕཊ། ཅེས་པ་དང་། ཨོཾ་ན་མོ་བྷ་ག་ཝ་ཏེ་བཛྲ་ཝཱ་ར་ཧཱི་བྃ་ཧུྃ་ཧཱུྃ་ཕཊ། ཨོཾ་ན་མཿཨཱཪྻ་ཨ་པ་རཱ་ཛི་ཏེ་ཏྲཻ་ལོ་ཀྱ་མཱ་ཏེ་མཧཱ་བི་དྱེ་ཤྭ་རཱི་ཧུྃ་ཧཱུྃ་ཕཊ། ཨོཾ་ན་མཿསརྦ་བྷུ་ཏ་བྷ་ཡཱ་བ་ཧེ་མཧཱ་བཛྲེ་ཧུྃ་ཧཱུྃ་ཕཊ། ཨོཾ་ན་མོ་བཛྲ་ཨ་ས་ནེ་ཨ་ཛི་ཏེ་ཨ་པ་རཱ་ཛི་ཏེ་ཝཱ་ཤྱཾ་ཀ་རི་ནེ་ཏྲཱ་བྷཱ་མ་ནི་ཧུྃ་ཧཱུྃ་ཕཊ། ཨོཾ་ན་མོ་བི་ཥ་ནི་ཤོ་ཥ་ནི་རོ་ཥ་ནི་ཀྲོ་དྷ་ནི་ཀ་རཱ་ལི་ནི་ཧུྃ་ཧཱུྃ་ཕཊ། ཨོཾ་ན་མཿ སནྟ་པ་ཎི་མཱ་ར་ཎི། པྲ་བྷེ་ད་ནི་ཨ་པ་རཱ་ཛ་ཡེ་ཧུྃ་ཧཱུྃ་ཕཊ། ཨོཾ་ན་མོ་བི་ཛ་ཡེ་ཛམྦྷ་ནི་སྟམྦྷ་ནི་མོ་ཧ་ནི་ཧུྃ་ཧཱུྃ་ཕཊ། ཨོཾ་ན་མོ་བཛྲ་ཝཱ་ར་ཧཱི་མཧཱ་ཡོ་གི་ཀཱ་མེ་ཤྭ་རི་ཀ་གེ་ཧུྃ་ཧཱུྃ་ཕཊ། ཅེས་པ་ཡབ་ཡུམ་ཀྱི་རྐང་པ་བརྒྱད་པ་གཉིས་ཀྱིས་བསྟོད་ལ། མཆོད་བསྟོད་བྱེད་མཁན་གྱི་ལྷ་མོ་རྣམས་རང་གནས་སུ་གཤེགས་པར་བསམ་མོ། །བཟླས་པའི་རྣལ་འབྱོར་ནི། རང་གི་ཐུགས་ཀའི་ས་བོན་ལས་སྔགས་ཀྱི་ཕྲེང་བ་བྱུང་། རྡོ་རྗེའི་རྩེ་མོ་ནས་ཐོན་ཏེ་བྷ་གར་ཞུགས། ཡུམ་གྱི་ཞལ་ནས་བརྒྱུད་དེ་བདག་གི་ཞལ་དུ་ཞུགས། ཐུགས་ཀའི་ས་བོན་ལ་ཐིམ་པར་བསམ་ཞིང་། རང་གི་ཞལ་ཐམས་ཅད་དང་རྣལ་འབྱོར་མ་ཐམས་ཅད་ཀྱིས་ཀྱང་སྔགས་བཟླ་བར་མོས་ལ། ཨོཾ་ཤྲཱི་བཛྲ་ཧེ་ཧེ་རུ་རུ་ཀཾ་ཧུྃ་ཧཱུྃ་ཕཊ། ཌཱ་ཀི་ནཱི་ཛཱ་ལ་སཾ་བ་རཾ་སྭཱ་ཧཱ། ཨོཾ་ཧྲཱིཿཧ་ཧ་ཧུྃ་ཧཱུྃ་ཕཊ། ལྷའི་སྙིང་པོ་དང་ཉེ་བའི་སྙིང་པོའོ། །ཨོཾ་སརྦ་བུདྡྷ་ཌཱ་ཀི་ནཱི་ཡེ་བཛྲ་ཝཪྞ་ནི་ཡེ་ཧུྃྃྃ་ཧཱུྃ་ཕཊ། ཨོཾ་བཛྲ་བཻ་རོ་ཙ་ནཱི་ཡེ་ཧུྃ་ཧཱུྃ་ཕཊ་སྭཱ་ཧཱ། ལྷ་མོའི་སྙིང་པོ་དང་ཉེ་བའི་སྙིང་པོའོ། །ཨོཾ་མཱ་ཏཾ་གཱི་ཧུྃ་ཧཱུྃ་ཕཊ། ཨོཾ་ཌོམྦི་ནཱི་ཧུྃ་ཧཱུྃ་ཕཊ། ཨོཾ་རཱ་ཛ་ཀཱི་ཧུྃ་ཧཱུྃ་ཕཊ། ཨོཾ་པུཀྐ་སཱི་ཧུྃ་ཧཱུྃ་ཕཊ། ཨོཾ་བ་དྷ་ཀཱི་ཧུྃ་ཧཱུྃ་ཕཊ། ཨོཾ་ས་ཧཱ་ཙ་རཱི་ཧུྃ་ཧཱུྃ་ཕཊ། ཨོཾ་བུདྡྷ་ཙ་རཱི་ཧུྃ་ཧཱུྃ་ཕཊ། ཨོཾ་ཤ་ཝ་རཱི་ཧུྃ་ཧཱུྃ་ཕཊ། ཨོཾ་ཧེ་རུ་ཀ་བྷ་ཧུྃ་ཧཱུྃ་ཕཊ། ཨོཾ་བཛྲ་ཙཎྜ་ལཱི་ཧུྃ་ཧཱུྃ་ཕཊ། ཨོཾ་བཛྲ་རཀྵ་སཱི་ཧུྃ་ཧཱུྃ་ཕཊ། ཨོཾ་བཛྲ་བྷཻ་ར་ཝཱི་ཧུྃ་ཧཱུྃ་ཕཊ། དཔའ་མོའི་སྔགས་སོ། །ཨོཾ་ན་མོ་བྷ་ག་ཝ་ཏེ་ཝཱི་རེ་ཤཱ་ཡ། མཧཱ་ཀལྤཱགྣི་སནྣི་བྷཱ་ཡ། ཛ་ཊཱ་མ་ཀུ་ཊོཊྐ་ཊ་ཡ། དཾཥྚ་ཀ་རཱ་ལོ་གྲ་བྷི་ཥ་ཎ་མུ་ཁཱ་ཡ། ས་ཧ་སྲ་བྷུ་ཛ་བྷ་སུ་རཱ་ཡ་པ་ར་ཤུ་པཱ་ཤོ་དྱ་ཏ་ཤཱུ་ལ་ཁ་ཊྭཱཾཾ་ག་དྷ་རི་ཎི། བྱ་གྷྲ་ཛི་ནཱམྦ་ར་དྷ་རཱ་ཡ། མཧཱ་དྷུམྦརཱནྡྷ་ཀ་ར་ཝ་པུ་ཥཱ་ཡ། ཀ་ར་ཀ་ར། ཀུ་རུ་ཀུ་རུ། བནྡྷ་བནྡྷ། ཏྲཱ་ས་ཡ་ཏྲཱ་ས་ཡ། ཀྵོ་བྷ་ཡ་ཀྵོ་བྷ་ཡ། ཧྲཽཾ་ཧྲཽཾ། ཧྲཿཧྲཿ ཕཻཾ་ཕཻཾ། ཕཊ་ཕཊ། ད་ཧ་ད་ཧ། པ་ཙ་པ་ཙ། བྷཀྵ་བྷཀྵ། བ་ས་རུ་དྷི་རཱནྟྲ་མཱ་ལཱ་བ་ལཾ་བི་ནི། གྲྀཧྞ་གྲྀཧྞ། སཔྟ་པཱ་ཏཱ་ལ་ག་ཏ་བྷུ་ཛཱི་ག་སརྦཱཾ་བཱ། ཏརྫ་ཡ་ཏརྫ་ཡ། ཨཱ་ཀཌྜཧྱ་ཨཱ་ཀཌྜཧྱ། ཧྲིཾ་ཧྲིཾ། ཛོཎོཾ་ཛོཎཽཾ། ཀྵྨཱཾ་ཀྵྨཱཾ། ཧཱཾ་ཧཱཾ། ཧཱིཾ་ཧཱིཾ། ཧཱུྃ་ཧཱུྃ། ཀི་ལི་ཀི་ལི། སི་ལི་སི་ལི། ཧི་ལི་ཧི་ལི། དྷི་ལི་དྷི་ལི། ཧུྃ་ཧཱུྃ་ཕཊ། ཅེས་ཕྲེང་སྔགས་ཏེ་གཙོ་བོ་ཡབ་ཡུམ་ལ་ཅི་ཙམ་བཟླས་པའི་བཅུ་ཆ་འཁོར་རྣམས་ལ་བཟླའོ། །ཨོཾ་ཤྲཱི་ཙིཏྟ་བྷུ་ཌ་ཀ་ཞེས་སོགས་ནི་གཙོ་བོ་རིགས་ལྔ་གོ་འཕོ་བའི་དབང་དུ་བྱས་པ་ཡིན་གྱི། སྐབས་འདིར་བཟླ་མི་དགོས་སོ། བཟླས་པས་སྐྱོ་བར་གྱུར་ན། རང་གི་ཐུགས་ཀའི་ས་བོན་གྱི་འོད་ཀྱིས་རྟེན་དང་བརྟེན་པའི་དཀྱིལ་འཁོར་ཐམས་ཅད་འོད་དུ་ཞུ་སྟེ་རང་གི་སྙིང་གའི་ཧཱུྃ་ལ་ཐིམ། ཧཱུྃ་ཡོངས་སུ་གྱུར་པ་ལས་བདག་ཉིད་འཁོར་ལོ་བདེ་མཆོག་ཕྱག་གཉིས་པ་རྡོ་རྗེ་དང་དྲིལ་བུ་འཛིན་པའི་སྐུར་གྱུར་པར་བསམས་ཏེ་བསྔོ་བ་སྨོན་ལམ་དང་། ཡི་གེ་བརྒྱ་པ་བརྗོད་ལ་ལྷའི་ང་རྒྱལ་གྱིས་གནས་པར་བྱ་སྟེ་དངོས་གཞིའོ། །
གསུམ་པ་རྗེས་ཀྱི་ཡན་ལག་ལ། གཏོར་མའི་རྣལ་འབྱོར་ནི། ཇི་ལྟར་འབྱོར་པའི་གཏོར་མ་ནང་མཆོད་ཆུ་ཆང་གིས་སྦྱངས་ཏེ་བདུད་རྩི་ལྟར་བྱིན་གྱིས་བརླབ། འབར་བའི་ཕྱག་རྒྱ་དང་། ཕཻཾ་གྱི་སྔགས་བརྗོད་ཅིང་། སེམས་ཀྱིས་སྙིང་གའི་ཧཱུྃ་ལས་འོད་འཕྲོས་པས་ནམ་མཁའི་དབྱིངས་སུ་འཁོར་ལོ་བདེ་མཆོག་གི་དཀྱིལ་འཁོར་ཡུལ་ཉི་ཤུ་རྩ་བཞིའི་དཔའ་བོ་དང་རྣལ་འབྱོར་མ་དཔག་ཏུ་མེད་པའི་འཁོར་དང་བཅས་པ་བྱོན་པར་བསམས་ཏེ། དེ་དག་གི་ཞལ་ནས་འོད་ཀྱི་སྦུ་ག་བྱུང་བས་གཏོར་མ་གསོལ་བར་བསམ་ཞིང་། པད་སྐོར་སྔོན་དུ་འགྲོ་བའི་རྡོ་རྗེ་ཐལ་མོ་ཁ་གྱེན་དུ་ཕྱེ་ལ། ཨོཾ་བཛྲ་ཨཱ་རལླི་ཧོཿཛཿཧཱུཾ་བྃ་ཧོཿབཛྲ་ཌཱ་ཀི་ནཱི་ས་མ་ཡ་སྟྭཾ་
དྲྀ་ཤྱ་ཧོཿ ཨོཾ་ཨཱཿཧཱུྃ། ཞེས་ལན་གསུམ་མམ་བདུན་གྱིས་ཕུལ། མཆོད་ཡོན་ལ་སོགས་པ་དང་བདུད་རྩིས་ཀྱང་མཆོད་ལ། རྐང་བརྒྱད་གཉིས་སམ། ཆོས་དབྱིངས་རྣམ་དག་སོགས་དང་། བདག་མེད་དབང་ཕྱུག་སོགས་ཀྱིས་བསྟོད་ལ། སྲིད་དང་ཞི་བ་མཉམ་པར་ཆགས་པ་བཅོམ་ཞིང་ཡང་དག་རྟོག་པ་བཅོམ། །ཁྱོད་ཀྱིས་དངོས་པོ་ཐམས་ཅད་མཁའ་དང་མཉམ་པའི་བདག་ཉིད་གཟིགས་པར་ལྡན། ། མགོན་པོ་ཐུགས་རྗེའི་བརྗིད་ཀྱིས་ཡང་དག་བརླན་པའི་ཐུགས་ཀྱི་ཆུས། །ལྷ་དང་ལྷ་མོ་རྣམས་ཀྱིས་བདག་ལ་ཤིན་ཏུ་བརྩེ་བར་མཛད་དུ་གསོལ། །ཞེས་གསོལ་བ་གདབ། གུར་གྱི་མགོན་པོ་ལ་སོགས་པའི་སྒོས་ཀྱི་ཆོས་སྐྱོང་རྣམས་དང་། འཇིག་རྟེན་པའི་འཁོར་རྣམས་ལ་མཁའ་འགྲོ་སྤྱི་གཏོར་གྱི་ཆོ་གས་ཕུལ། བཀྲ་ཤིས་ཀྱི་གླུ་བླང་སྨོན་ལམ་གདབ། ཡི་གེ་བརྒྱ་པ་སྔོན་དུ་འགྲོ་བས་ནོངས་པ་བཟོད་པར་གསོལ། རྟེན་ཡོད་ན་བརྟན་བཞུགས་བྱ། མེད་ན་བཛྲ་མུཿ ཡིས་ཡེ་ཤེས་པ་གཤེགས་སུ་གསོལ། དམ་ཚིག་པ་བདག་ལ་བསྡུ། གོ་ཆ་བགོ །ཚམ་རྔམ་སྔགས་ཀྱིས་བསྲུང་བར་བྱའོ། །ཁ་ཟས་ཀྱི་རྣལ་འབྱོར་ནི། ཁ་ཟས་གཏོར་མ་ལྟར་བྱིན་གྱིས་བརླབ། ཕུད་བླ་མ་དང་དཀོན་མཆོག་ལ་ཕུལ་ལ། རང་ཧེ་རུ་ཀར་བསམ་པའི་ལྟེ་བ་ནས་གཏུམ་མོ་མེ་འབར་བའི་མེ་ལྕེའི་ཁྲོད་དུ་སྙིང་གར་ལྷ་བཅུ་གསུམ་གྱི་དཀྱིལ་འཁོར་ལ་བླ་མ་དང་སངས་རྒྱས་བྱང་ཆུབ་སེམས་དཔའ་ཐམས་ཅད་ཀྱིས་བསྐོར་བ་དང་། ལྟོ་བར་མཁའ་འགྲོ་ཆོས་སྐྱོང་འབྱུང་པོའི་ཚོགས་རྣམས་དམིགས་ཏེ། ལག་པ་གཉིས་དགང་བླུགས། ཁ་ཐབ་ཁུང་། ཁ་ཟས་རྣམས་བསྲེག་རྫས་སུ་དམིགས་ལ། ཐོག་མར་ལག་པ་གཡོན་པས་བླང་། དེ་ནས་ཇི་ལྟར་བདེ་བར་བྱས་ལ་ནང་གི་སྦྱིན་སྲེག་ཚུལ་གྱིས་ཚོད་ཟིན་པར་བཟའ། ཚིམ་པ་དང་ལྷག་མ་རྣམས་བསྡུས་ཏེ་མ་ད་ནས་ཁ་ཕྲུ་བཏབ་ཅིང་། ཨོཾ་ཨུ་ཙིཥྚ་བ་ལིཾ་ཏ་བྷཀྵ་སཱི་སྭཱཧཱ། ཞེས་དང་། ཨ་ཀཱ་རོའི་སྔགས་ཀྱིས་ལྷག་མ་ལ་དབང་བའི་འབྱུང་པོ་རྣམས་ལ་བྱིན་ལ་སྨོན་ལམ་གདབ་བོ། །ཉལ་བའི་རྣལ་འབྱོར་ནི། རྟེན་དང་བརྟེན་པར་བཅས་པ་ཐམས་ཅད་སྙིང་གའི་ཧཱུྃ་ལ་བསྡུ། ཧཱུྃ་ཡང་ནཱ་དའི་བར་དུ་བསྡུ། དེ་ཡང་མི་དམིགས་པའི་ངང་ལ་དགེ་བའི་གཉིད་ཀྱིས་ལོག་གོ །ལྡང་བའི་རྣལ་འབྱོར་ནི། ཐོ་རངས་ནམ་མཁའ་ལ་ཌཱ་མ་རུའི་སྒྲ་ཡི་གེ་བདུན་པའི་སྔགས་སུ་གྲགས་པས་བསྐུལ་ནས་གཉིད་སད་པར་བསམས་ལ། ལྷའི་སྐུ་སྒྱུ་མ་ལྟར་སྐད་ཅིག་གིས་ལངས་ཏེ་ཐུན་ལ་འཇུག་གོ །ཁྲུས་ཀྱི་རྣལ་འབྱོར་ནི། རང་ལྷའི་ང་རྒྱལ་དང་ལྡན་པས་དབང་གི་ལྷ་སྤྱན་དྲངས་ལ། དབང་གི་སྐབས་ལྟར་གྱི་ཏིང་ངེ་འཛིན་དང་ལྡན་པས་ཁྲུས་བྱས་ལ་སྡིག་སྒྲིབ་རྣམས་དག་པར་བསྒོམ་མོ། །
རྫོགས་པའི་རིམ་པ་ནི། སློབ་དཔོན་འདིའི་བཞེད་པས། བསྐྱེད་རིམ་ལ་བརྟན་པ་ཐོབ་ནས་བསྒོམ་པར་གསུངས་ལ། དོན་དུ་གཉེར་ན་རྒྱ་གཞུང་གི་སྟེང་དུ་རྟོགས་པར་བྱའོ། །བསྒྲུབས་པའི་འབྲས་བུ་ནི་རིམ་པ་གཉིས་ཡན་ལག་དང་བཅས་པ་ཉམས་སུ་བླངས་པས། དུ་བ་ལ་སོགས་པའི་རྟགས་རྣམས་འཆར་ཞིང་། དེ་ནས་སྤྱོད་པ་གསུམ་གྱིས་མཐར་ཕྱིན་པར་བྱས་པས། ཚེ་འདི་ཉིད་དམ་བར་དོ་ལ་སོགས་པར་ས་ལམ་ཐམས་ཅད་མཐར་ཕྱིན་ནས་རྡོ་རྗེ་འཆང་ཆེན་པོའི་གོ་འཕང་ཐོབ་པར་འགྱུར་རོ། །དེ་ལྟར་ཤིན་ཏུ་ཟབ་པའི་དོན། །གསང་བ་ལས་ཀྱང་ཆེས་གསང་བ། །གྲུབ་པ་མཆོག་གི་རྗེས་ཞུགས་ནས། །ཉུང་ཞིང་རྟོགས་སླའི་ཚུལ་དུ་བཀོད། །ཟབ་དོན་རྟོག་གེའི་ཡུལ་མིན་ཞིང་། །བྱིས་བློས་འཇལ་བར་མི་ནུས་པས། །འདི་ལ་ནོངས་པའི་ཚོགས་མཆིས་ན། །དུས་གསུམ་སྡིག་དང་ལྷན་ཅིག་བཤགས། །འདིར་འབད་ལྷག་བསམ་གངས་རི་ལས། །བྱུང་བའི་ཚོགས་གཉིས་གངྒཱའི་རྒྱུན། །འགྲོ་བའི་ལེགས་བྱས་དང་འགྲོགས་ནས། །ཀུན་མཁྱེན་རྒྱ་མཚོར་འཇུག་པར་ཤོག །ཁྱབ་བདག་འཁོར་ལོའི་འདྲེན་པར་ཤོག །མཁའ་འགྲོ་བྱེ་བ་གཤེགས་པའི་ཤུལ། །ལམ་གྱི་མཐར་ཐུག་གསང་བའི་མཐའ། །སྲིད་མཐའི་བར་དུ་འཛིན་པར་ཤོག །འདི་ཕྱི་བར་དོའི་གནས་སྐབས་སུ། །བླ་མ་མཆོག་གིས་རྟེན་བཟུང་ནས། །གནས་དང་ཉེ་གནས་སོགས་བགྲོད་དེ། །སྐུ་བཞིའི་གྲོང་དུ་འཇུག་པར་ཤོག །ཅེས་བཤད་པའི་རྒྱུད་ངེས་བརྗོད་བླ་མའི་རྗེས་སུ་འབྲངས་ནས། གྲུབ་པའི་དབང་ཕྱུག་ལྭ་བའི་ན་བཟའ་ཅན་གྱིས་བཀྲལ་བའི་འཁོར་ལོ་བདེ་མཆོག་གི་སྒྲུབ་པའི་ཐབས་འདི་ནི་ཆོས་ཚུལ་འདི་ལ་མོས་པའི་སྤོང་བ་པ་ཀུན་དགའ་གྲགས་བཟང་གིས་བསྐུལ་བའི་ངོར། ཁམས་གསུམ་ཆོས་ཀྱི་རྒྱལ་པོ་རྗེ་བཙུན་བྱང་ཆུབ་ཀྱི་སེམས་རྡོ་རྗེ་རཏྣ་ཝརྡྷཱ་ཡབ་སྲས་ཀྱི་གསུང་གི་བདུད་རྩི་ཐོབ་པ་དགེ་སློང་དཀོན་མཆོག་ལྷུན་གྲུབ་ཀྱིས་བི་རོ་དྷ་ཞེས་པས་མེ་གླང་གི་ལོ་ཆུ་སྟོད་ཟླ་བའི་དཀར་ཕྱོགས་ཀྱི་ཚེས་བཅུའི་ཉིན་དཔལ་ཨེ་ཝཾ་ཆོས་ལྡན་ཡོན་ཏན་རིན་པོ་ཆེ་དུ་མའི་འབྱུང་གནས་སུ་སྦྱར་བའི་ཡི་གེ་པ་ནི་བཤེས་གཉེན་སངས་རྒྱ